SUPER ออกหุ้นกู้ 1.5 พันลบ. ดอกเบี้ยสูง 4.90% ขายสถาบัน-รายใหญ่ 18-20 ต.ค.
SUPER ออกหุ้นกู้ 1.5 พันลบ. ดอกเบี้ยสูง 4.90% ขายสถาบัน-รายใหญ่ 18-20 ต.ค. เตรียมนำเงินขยายโครงการโรงไฟฟ้า SPP Hybrid และชำระคืนหนี้ มั่นใจนักลงทุนตอบรับดี ฟากทริสเรทติ้งเคาะเรทติ้งระดับ "BBB" อันดับเครดิต "คงที่" 
SUPER ออกหุ้นกู้ 1.5 พันลบ.ดอกเบี้ยสูง 4.90% ขายสถาบัน-รายใหญ่ 18-20 ต.ค. เตรียมนำเงินขยายโครงการโรงไฟฟ้า SPP Hybrid และชำระคืนหนี้ มั่นใจนักลงทุนตอบรับดี
14 ต.ค. 2564

นายจอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า บริษัทฯ เตรียมออกและเสนอขายหุ้นกู้ ครั้งที่ 2 ปี 2564 มูลค่าไม่เกิน 1,500 ล้านบาท ให้กับนักลงทุนสถาบัน และผู้ลงทุนรายใหญ่ อายุ 3 ปี
โดยมีอัตราผลตอบแทน 4.90 % ต่อปี เตรียมเปิดขายระหว่างวันที่ 18-20 ตุลาคม  2564  ทั้งนี้ หุ้นกู้ดังกล่าวได้รับอันดับความน่าเชื่อถือที่ระดับ BBB อันดับเครดิต “คงที่”  จากบริษัท ทริสเรทติ้ง จำกัด
สำหรับการเสนอขายหุ้นกู้ดังกล่าว แบ่งจำนวนเสนอขาย 1,000 ล้านบาทและหุ้นกู้สำรองเพื่อเสนอขายเพิ่มเติม 500 ล้านบาท โดยหุ้นกู้มีอายุ 3 ปี ครบกำหนดไถ่ถอนปี 2567
“การออกหุ้นกู้ในครั้งนี้ เพื่อใช้นำเงินบริษัทฯจะนำเงินชำระคืนหุ้นกู้ จำนวน 600 ล้านบาท และลงทุน ในโครงการโรงไฟฟ้าฟ้า SPP Hybrid ในจังหวัดสระแก้ว ประมาณ 600 ล้านบาท เงินส่วนที่เหลือจะใช้เป็นเงินทุน หมุนเวียนในการขยายธุรกิจของบริษัทฯ  ซึ่งมั่นใจว่า หุ้นกู้ของ SUPER จะได้การตอบรับจากผู้ลงทุนอย่างอบอุ่น เนื่องจากอัตราผลตอบแทนอยู่ในระดับน่าสนใจ เมื่อเทียบกับอัตราดอกเบี้ยเงินฝาก ขณะที่ปัจจัยพื้นฐานของบริษัทฯมีความแข็งแกร่ง มีรายได้สม่ำเสมอ(Recurring Income) จากการจำหน่ายไฟฟ้าทั้งในและต่างประเทศ ซึ่งเป็นสัญญาระยะยาว” นายจอมทรัพย์กล่าว
โดยปัจจุบัน SUPER มีพอร์ตโครงการโรงไฟฟ้าขนาดใหญ่ โดยโรงไฟฟ้าที่ดำเนินการแล้วนั้น มีจำนวนมากกว่า 100 แห่ง มีขนาดกำลังการผลิตอยู่ที่ 1,536.3 เมกะวัตต์ แบ่งเป็นกำลังการผลิตในประเทศ 699.6 เมกะวัตต์ และในต่างประเทศ 836.7 เมกะวัตต์ และล่าสุด เตรียมจะ COD โครงการวินด์ฟาร์มในเวียดนามเฟสแรก 80 เมกะวัตต์ ในช่วงเดือนตุลาคมนี้  โดยตั้งเป้าหมายที่จะเพิ่มกำลังการผลิตรวมให้ไปแตะระดับ 1,900 – 2,000 เมกะวัตต์ภายในปี 2565 และมีรายได้เติบโตอย่างก้าวกระโดด
สำหรับผู้สนใจลงทุนสามารถติดต่อสอบถามรายละเอียดเพิ่มเติมได้ที่ผู้จัดการการจัดจำหน่ายหุ้นกู้ ประกอบด้วย บริษัทหลักทรัพย์ เคจีไอ (ประเทศไทย) จำกัด (มหาชน) โทร 0-2658-8888 บริษัทหลักทรัพย์ เอเซีย พลัส จำกัด โทร 0-2680-4004 บริษัทหลักทรัพย์ กรุงไทย ซีมิโก้ จำกัด โทร 0-2695-5000 บริษัทหลักทรัพย์ หยวนต้า (ประเทศไทย) จำกัด โทร 0-2009-8351 ถึง 56 บริษัทหลักทรัพย์ อาร์เอชบี (ประเทศไทย) จำกัด (มหาชน) โทร 0-2088-9999